สวัสดีคะ ไม่รู้เป็นอะไรคะ เป็น ผื่นดำๆ นูดๆ หยาบๆ ขึ้นตามผิวหนัง บนอวัยวะเพศหญิงค่ะ ไม่รู้สึกอะไรเลย พอมาสังเกตุ เพิ่งเห็นคะ เป็นอะไรไหมคะ กลัวมากเลยคะ ลองถูแล้วถูไม่ออกคะ เพิ่งเป็นมั้งคะ เพิ่งเห็น
สวัสดีค่ะ อาการมีผื่นดำๆนูนๆ หยาบๆขึ้นตามผิวหนังร่วมกับอวัยวะเพศหญิง ถูไม่ออก อาจจะเป็นเม็ดสีที่ขึ้นมามากผิดปกติเป็นบางจุด เกิดได้ในคนผิวคล้ำ หรือเป็นผื่นจากคราบไคล รูขุมขนอักเสบ ผื่นผิวหนังอักเสบ การติดเชื้อราหรือเชื้อแบคทีเรียตรงผิวหนังหรือเยื่อบุ ความผิดปกติของฮอร์โมนบางชนิดที่กระตุ้นการสร้างเม็ดสี อาจเกี่ยวกับการทำงานของต่อมหมวกไต หรือเป็นโรคผิวหนังช้าง (Acanthosis Nigricans) ผิวหนังจะเป็นปื้นดำหนา ขรุขระดูคล้ายผ้ากำมะหยี่ พบบ่อยตามซอกพับ มักเกิดในผู้ที่มีน้ำหนักเกิน หรือมีเบาหวานแนะนำการไม่พยายามไปขัดถูออกเองแรงๆ เพราะอาจทำให้เกิดการบาดเจ็บ การถลอกตรงผิวหนังแล้วทำให้เกิดการติดเชื้อแบคทีเรียขึ้นมาได้ ให้ใช้น้ำเปล่าสะอาดล้างเบาๆได้ ทาครีมบำรุงให้ความชุ่มชื้นเป็นประจำสังเกตอาการค่ะ ถ้ายังมีผื่นดำดังกล่าวต่อเนื่อง ผื่นลุกลามมากขึ้น มีอาการเจ็บ แสบร่วมด้วย หรือไม่สบายใจต้องการให้ได้การวินิจฉัยที่แน่ชัด ควรไปพบแพทย์เพื่อตรวจเพิ่มเติม